## El Consell col·labora amb la UNED perquè els seus alumnes facen pràctiques en matèria de servicis socials

*** Les pràctiques es faran en les dependències de la Conselleria de Servicis Socials, Igualtat i Vivenda, l’IVAJ i l’IVASS**

El Consell ha aprovat un conveni entre la Generalitat, a través de la Vicepresidència Primera i Conselleria de Servicis Socials, Igualtat i Vivenda, l’Institut Valencià de la Joventut (IVAJ), l’Institut Valencià de Servicis Socials (IVSS), i la Universitat Nacional d’Educació a Distància (UNED) per a la realització de pràctiques formatives.

L’objectiu consistix a establir un programa de cooperació educativa, a través del qual l’alumnat de la UNED matriculat en ensenyances oficials de grau o de màster puga completar la seua formació amb el desenrotllament de pràctiques externes curriculars o extracurriculars en les dependències de la Conselleria i els seus organismes.

El projecte inclou formació en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, joventut, dona, persones migrants, cooperació al desenrotllament, voluntariat social i vivenda.

Fecha: 03/06/2025